**020 21 STRUČNA SLUŽBA SAVJETA ZA NACIONALNE MANJINE**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Stručna služba Savjeta za nacionalne manjine je za 2023. godinu ostvarila prihode u ukupnom iznosu od 8.475.309,40 eura u okviru skupine prihoda 67 Prihodi iz proračuna te izvora financiranja 11 Opći prihodi i primici.

**RASHODI I IZDACI**

Ukupni rashodi za 2023. godinu izvršeni su u iznosu od 8.475.379,60 eura što je 99,76% u odnosu na tekući (konačni) plan za 2023. godinu te 21,60% više u odnosu na izvršenje 2022. godine.

**Rashodi poslovanja**

Rashodi poslovanja za 2023. godinu izvršeni su u iznosu od 8.472.734,59 eura što je 99,78% u odnosu na tekući (konačni) plan rashoda poslovanja za 2023. godinu te 21,63% više u odnosu na izvršenje 2022. godine.

***Rashodi za zaposlene***

Rashodi za zaposlene za 2023. godinu izvršeni su u iznosu od 198.582,57 eura za 7 djelatnika (prosjek za 2023. godinu po broju djelatnika) što je 98,53% u odnosu na tekući (konačni) plan ove skupine rashoda za 2023. godinu te 5,09% više u odnosu na izvršenje 2022. godine. Izvršenje je veće zbog povećanja osnovice za izračun plaće, regresa za godišnji odmor te godišnje nagrade za božićne blagdane sukladno Dodatku I, II i III Kolektivnom ugovoru za državne službenike i namještenike.

***Materijalni rashodi***

Materijalni rashodi za 2023. godinu izvršeni su u iznosu od 84.591,69 eura što je 84,43% u odnosu na tekući (konačni) plan ove skupine rashoda za 2023. godinu te 4,24% više u odnosu na izvršenje 2022. godine. Materijalni rashodi su izvršeni za podmirenje operativnih troškova za redovno poslovanje Stručne službe, troškova rada Savjeta za nacionalne manjine, terenskih kontrola utroška sredstava Državnog proračuna Republike Hrvatske dodijeljenih udrugama i ustanovama nacionalnih manjina, održavanja seminara za udruge i ustanove nacionalnih manjina, drugih popratnih troškova uz prijavu programa i predaju izvješća udruga i ustanova nacionalnih manjina.

***Financijski rashodi***

Financijski rashodi za 2023. godinu izvršeni su u iznosu od 1,33 eura.

***Pomoći dane u inozemstvo i unutar općeg proračuna***

Pomoći dane u inozemstvo i unutar općeg proračuna za 2023. godinu izvršene su u iznosu od 265.446,00 eura što je 100,00% u odnosu na tekući (konačni) plan ove skupine rashoda za 2023. godinu te 17,65% više u odnosu na izvršenje 2022. godine. Pomoći su izvršene za održavanje tradicionalnih manifestacija nacionalnih manjina u općini Lipovljani i gradu Bjelovaru, za sufinanciranje izgradnje infrastrukture i objekata u romskim naseljima u Slavonskom Brodu i općini Nedelišće, za sufinanciranje kulturnih programa Talijanske drame HNK Ivana pl. Zajca Rijeka.

***Ostali rashodi***

Ostali rashodi za 2023. godinu izvršeni su u iznosu od 7.924.113,00 eura što je 100,00% u odnosu na tekući (konačni) plan ove skupine rashoda za 2023. godinu te 22,47% više u odnosu na izvršenje 2022. godine. Ostali rashodi izvršeni su za tekuće donacije udrugama i ustanovama 20 nacionalnih manjina (104 udruga i ustanova nacionalnih manjina (sa 129 članica saveza i zajednica) u 4 doznake tijekom 2023. godine) za 1113 programa kulturne autonomije (informiranje, izdavaštvo, kulturni amaterizam i kulturne manifestacije). Izvršenje je veće zbog povećanja osiguranih sredstava za programe kulturne autonomije udruga i ustanova nacionalnih manjina.

**Rashodi za nabavu nefinancijske imovine**

Rashodi za nabavu nefinancijske imovine za 2023. godinu izvršeni su u iznosu od 2.645,01 eura za nabavu uredske, komunikacijske i računalne opreme.

***Obrazloženje prijenosa sredstava iz prethodne godine i prijenosa sredstava u sljedeću godinu***

U okviru izvora financiranja 31 Vlastiti prihodi Stručna služba Savjeta za nacionalne manjine prenijela je iz 2022. godine sredstva u iznosu od 73,40 eura koja se odnose na prihod od uredskog materijala (fotokopirnog papira) sukladno Zakonu o pravu na pristup informacijama. Tijekom 2023. godine od iznosa prenesenog prihoda po istoj osnovi utrošeno je 70,20 eura uslijed čega se u 2024. godinu prenosi razlika sredstava u iznosu od 3,20 eura.